Aušrinė Armonaitė

Aušrinė Armonaitė (g. 1989 m. gegužės 26 d. Vilniuje) – Lietuvos politikė, Seimo narė, Laisvės partijos steigėja ir buvusi pirmininkė.

 Biografija 
Tėvai – Vladas (g. 1960 m.), lituanistas, ir Alvyda (g. 1959 m.), mokytoja.Aušrinė Armonaitė . Kas yra kas Lietuvoje 2018. Nuoroda tikrinta 2021-08-24.

2008 m. baigė Vilniaus Mykolo Biržiškos gimnaziją. 2014 m. VU Tarptautinių santykių ir politikos mokslų institute įgijo politikos mokslų bakalauro kvalifikacinį laipsnį ir viešosios politikos analizės magistro kvalifikacinį laipsnį.

Lietuvos ir tarptautinių organizacijų savanorė, dirbo visuomeninį darbą: nuo 2006 m. Lietuvos liberalaus jaunimo narė, 2009–2010 m. Vilniaus jaunimo reikalų tarybos narė, 2010–2011 m. organizacijos pirmininkė, 2011–2013 m. Europos Tarybos Patarėjų tarybos jaunimui narė.

2013–2015 m. buvo Lietuvos verslo konfederacijos „ICC Lietuva“ analitikė.

2015–2016 m. Vilniaus miesto savivaldybės tarybos narė.

2016–2024 m. Seimo narė, Sveikatos ir Europos reikalų komitetų narė. Mišrios Seimo narių grupės seniūno pirmoji pavaduotoja.

2017 m. išrinkta NATO Parlamentinės Asamblėjos Ekonomikos ir saugumo komiteto Ekonominio vystymosi pakomitečio pranešėja.

Iki 2018 m. Liberalų sąjūdžio narė, 2016–2018 m. partijos Vilniaus miesto skyriaus pirmininkė.http://www.liberalai.lt/skyriaus-naujiena/vilniaus-liberalams-vadovaus-ausrine-armonaite/https://www.15min.lt/naujiena/aktualu/lietuva/a-armonaite-ir-r-simasius-traukiasi-is-liberalu-sajudzio-56-1053526

Nuo 2019 m. Laisvės partijos pirmininkė.

2020 m. gruodžio 7 d. LR Prezidentui Gitanui Nausėdai patvirtintus Ingridos Šimonytės ministrų kabineto sudėtį, A. Armonaitė paskirta ekonomikos ir inovacijų ministre.DĖL LIETUVOS RESPUBLIKOS VYRIAUSYBĖS SUDĖTIES 

 Asmeninis gyvenimas 

Moka anglų kalbą. Yra baigusi muzikos mokyklos fortepijono klasę, aštuonerius metus žaidė krepšinį, taip pat domisi socialinių ir politikos mokslų literatūra, užsienio politika, muzika, važinėjasi riedučiais.

Ištekėjusi. Vyras – politikashttps://www.delfi.lt/news/ringas/politics/estanisauskas-gatviu-pavadinimai-lenku-kalba-ne-politiku-o-bendruomenes-patogumo-reikalas.d?id=60710445, A.Zuoko bendražygishttps://www.delfi.lt/news/daily/lithuania/i-vilniaus-merus-nusitaikiusiam-zuokui-skaudus-smugis-pastangu-pridejo-ir-buvusi-zmona.d?id=90974003 Edgaras Stanišauskas.

 Apdovanojimai 
Už paramą Ukrainai karo su Rusija metu 2022 m. buvo apdovanota tuometinio Ukrainos prezidento V. Zelenskio įsteigtu Ukrainos taikos apdovanojimu dėl ekonomikos ir inovacijų ministerijoje pradėtų iniciatyvų koordinuoti Ukrainos atstatymą bei pagalbą Ukrainos verslams, pradėjusiems dirbti Lietuvoje po 2022 m. vasario 24 d. https://www.15min.lt/verslas/naujiena/finansai/a-armonaitei-ukrainos-prezidento-apdovanojimas-662-1910312

 Šaltiniai 

 Nuorodos 
 Biografija (vrk.lt)
 Asmeninė svetainė

Kategorija:Seimo nariai
Kategorija:Vilniaus politikai
Kategorija:Lietuvos ekonomikos ir inovacijų ministrai